open-index/open-wikipedia-markdown huggingface dataset:
De Danske Spritfabrikker

**De Danske Spritfabrikker** er en dansk spritprodusent som eies av norske Arcus.

Virksomheten ble grunnlagt i 1881 av C.F. Tietgen og C.A. Olesen gjennom en fusjon av en rekke mindre brennevinsfabrikanter. I 1893 sluttet familiebrenneriet Brøndum seg til De Danske Spritfabrikker. Som et resultat av ytterligere oppkjøp og sammenslåinger eide De Danske Spritfabrikker i 1923 samtlige brennerier i Danmark og fikk enerett på fremstilling av sprit og gjær m.v. Dette monopolet ble først opphevet i 1973 etter at Danmark var tiltrådt EF.

Ved en av de største fusjoner i dansk forretningsliv sluttet De Danske Spritfabrikker seg i 1989 sammen med De Danske Sukkerfabrikker og Danisco. I 1995 endret virksomheten navn til *Danisco A/S*, men da den i 1999 ble et datterselskap av det svenske *V&S Vin & Sprit AB*, gikk man tilbake til det gamle navnet. Siden ble virksomheten solgt videre til det franske Pernod Ricard.

Martin Borch var i starten firmaets arkitekt, siden ble det Alf Cock-Clausen, som blant annet har tegnet den store fabrikken i Aalborg, oppført 1928-1930 i en art deco-stil, som er et særsyn på dansk jord.

## Litteratur
* Lauritz Estrup: *De danske Spritfabrikker 1881-1921*, 1921.

## Eksterne lenker
* De Danske Spritfrabrikker på Kulturarvsstyrelsens hjemmeside
Davis Idin Pareli Johansen

**Davis Idin Pareli Johansen** (født 7. januar 1926, død 28. november 2020) var en norsk politiker. Han var fungerende fylkesmann i Nordland for Åshild Hauan fra 1991 til 1993.

## Referanser
St. Pauls katedral (St. Helena)

**St. Pauls katedral** er en katedral på den britiske øya St. Helena i Atlanterhavet. Den er domkirken i Det anglikanske bispedømmet Saint Helena, og ligger i distriktet Saint Paul's, like sør for hovedstaden Jamestown. Byggingen av kirken ble påbegynt i 1850 og ferdigstilt året etter. Kirken ble domkirke i 1859 da Det anglikanske bispedømmet Saint Helena ble etablert.

## Eksterne lenker
* Diocese of St Helena
OB-stjerne

**OB-stjerner** er varme, massive stjerner av spektralklasse O eller B som dannes i løst organiserte grupper kalt OB-grupper. De er kortlevde og beveger seg derfor ikke langt fra der de ble dannet før de forsvinner.

## Eksterne lenker
* Scientia Astrophysical Organizations side for stjerneklassifisering
2008 LC18

**2008 LC<sub>18</sub>** er en neptuntrojaner oppdaget 7. juni 2008 av Scott S. Sheppard og Chad Trujillo som brukte Subaru-teleskopet. Det var det syvende objektet av denne typen som ble oppdaget så vel som den første til å bli funnet i det bakre Lagrange-punktet L<sub>5</sub> rundt 60 grader bak Neptun. Den har den samme omløpstiden som Neptun.

## Referanser


## Eksterne lenker
*
Hasan Ugurlu-demningen

**Hasan Ugurlu-demningen** er en demning med vannkraftverk i Tyrkia. Den er anlagt på elven Yeşilırmak. Byggingen av kraftverket og demningen startet i 1972 og var ferdig i 1982. Installert vannkraftproduksjon er 516 MW.

## Referanser


## Se også
*Liste over verdens største vannkraftverk
Obrukdemningen

**Obrukdemningen** er en demning med vannkraftverk i Tyrkia. Den er anlagt på elven Kızılırmak. Byggingen av kraftverket og demningen var ferdig i 2009. Installert vannkraftproduksjon er 202 MW. Årlig produksjon er 520 GWh elektrisk kraft.

## Se også
*Liste over verdens største vannkraftverk
Gezendedemningen

**Gezendedemningen** er en demning med vannkraftverk i Tyrkia. Den er anlagt ikke så langt fra byen Mersin. Byggingen av kraftverket og demningen startet i 1980 og var ferdig i 1994. Installert vannkraftproduksjon er 159 MW.

## Se også
* Liste over verdens største vannkraftverk
Toruldemningen

**Toruldemningen** er en demning med vannkraftverk i Tyrkia. Den er anlagt på elven Harsit, lokalisert rundt 10&nbsp;km nordvest for Torul i provinsen Gümüşhane. Konstruksjonen av demningen begynte i 1998 og var fullført i 2007. Vannet er omdirigert via en tunnel og rørledning via elvens nordside hvor den når kraftstasjonen lokalisert rundt 4&nbsp;km nedenfor. Den har installert en kapasitet på 121,5 MW.

## Se også
*Liste over verdens største vannkraftverk

## Referanser


## Litteratur
* Bayram, Adem; Önsoy, Hızır; Kömürcü, M. İhsan; Bulut, V. Numan (februar 2012): «Effects of Torul dam on water quality in the stream Harşit, NE Turkey» i: *Environmental Earth Sciences* **65** (3), s. 713-723

## Eksterne lenker
* «Torul Dam Powerplant», *Enipedia*
Nice-modellen

**Nice-modellen** (uttalt /ˈniːs/) er et scenario for den dynamiske utviklingen av solsystemet. Det er oppkalt etter beliggenheten til Observatoire de la Côte d'Azur, hvor det opprinnelig ble utviklet, i Nice, Frankrike. Scenariet foreslår en planetvandring der de gigantiske plantene vandrer fra en innledende kompakt sammensetning til sine nåværende posisjoner, lenge etter at den protoplanetariske gasskiven ble borte. På denne måten skiller den seg fra tidligere modeller av solsystemets dannelse. Denne planetvandringen brukes i dynamiske simuleringen av solsystemet for å forklare historiske hendelser, inkludert det sene tunge bombardementet av det indre solsystemet, dannelsen av Oorts sky og eksistensen av bestanden av smålegemer i solsystemet, inkludert Kuiperbeltet, neptuntrojanere og jupitertrojanere og de mange resonante transneptunske objekt som domineres av Neptun. Suksessen med å reprodusere mange av de observerte strukturene i solsystemet gjør at det i dag er allment akseptert som den nåværende mest realistiske modellen av solsystemets tidlige evolusjon, selv om det ikke er universelt favorisert blant planetforskere. En av begrensningene er å gjengi satellittsystemene i de ytre delen og Kuiperbeltet.

## Referanser


## Eksterne lenker
* Animasjon av Nice-modellen
Yamulademningen

**Yamulademningen** er en demning på elven Kızılırmak med vannkraftverk i Tyrkia. Den er anlagt ikke så langt fra byen Kayseri. Byggingen av kraftverket og demningen ferdig i 2005. Installert vannkraftproduksjon er 100 MW. 

## Se også
*Liste over verdens største vannkraftverk

## Eksterne lenker
Roselend-demningen

**Roselend-demningen** er en demning med vannkraftverk i Frankrike. Den er anlagt litt øst for bye Albertville i Beaufortes, departementet Savoie. Byggingen av kraftverket og demningen startet i 1955 og var ferdig i 1962. Installert vannkrafteffekt er 546 MW. Årsproduksjonen er 1 TWh.

Demningen er en betong gravitasjons-buedam som skaper Roselend-reservoaret i elva L'Isére, ei sideelv til Rhône. Reservoaret er på 320 hektar, med et volum på inntil 185 millioner m³. Demningen er 150 meter høy og 804 meter lang.

De fire store demningene i Beaufortain-området med totalt 1&nbsp;400 GWh produksjon årlig i øvre Isère, omfatter følgende anlegg:
*Roselend-demningen (1962) – gravitasjonsdam 1&nbsp;400 moh.
*La Gittaz-demningen (1967) – buedam 1&nbsp;562 moh.
*La Girotte-demningen (1949) – gravitasjonsdam 1&nbsp;720 moh.
*Saint-Guérin-demningen (1961) – buedam 1&nbsp;559 moh.

## Se også
*Liste over verdens største vannkraftverk

## Eksterne lenker
* Oversikt over demninger i Alpene  – Electricité de France. Besøkt 13. januar 2012.
Le Cheylas vannkraftverk

**Le Cheylas vannkraftverk** er et vannkraftverk i departementet Isère i Frankrike. Den er et såkalt pumpekraftverk med to vannmagasiner, et høyere og et lavere enn kraftstasjonen. Byggingen av kraftverket og demningene var ferdig i 1980. Installert vannkrafteffekt er 485 MW.

## Se også
*Liste over verdens største vannkraftverk

## Eksterne lenker
Monteynard-demningen

**Monteynard-demningen** er en demning med vannkraftverk i Frankrike. Den er anlagt i elven Drac, som er en sideelv til Isere og videre Rhône. Byggingen av kraftverket og demningen var ferdig i 1962. Anlegget ligger i luftlinje rett sør for Grenoble. Installert vannkrafteffekt er 364 MW. 

Demningen er en betong buedam som skaper ***Monteynard-reservoaret*** på 6,6&nbsp;km² areal, med volum inntil 265 millioner m³ vannmasser. Sjøen er 10&nbsp;km lang og strekker seg opp til Saint-Pierre-Cognet vannkraftverk lengre oppe i elva.

## Se også
*Liste over verdens største vannkraftverk

## Eksterne lenker
* Oversikt over demninger i Alpene  – Electricité de France. Besøkt 13. januar 2012.
L’Aigle-demningen

**L'Aigle-demningen** er en demning med vannkraftverk i vassdraget Dordogne i det sentrale Frankrike. Den er anlagt i departementene Cantal i regionen Auvergne-Rhône-Alpes, og samtidig i Corrèze i Nouvelle-Aquitaine. Byggingen av kraftverket startet under den andre verdenskrig, og demningen var ferdig i 1946.

I vassdraget Dordogne er anlegget plassert der hvor denne elven får tilsig på et og samme sted av både Luzège og Vianon.

Demningen kalles også for «Motstandsbevegelsens demning» *(La barrage de l'Resistance)*, fordi den ble påbegynt i 1942. Installert vannkrafteffekt er 349 MW fordelt på 6 utbyggingsfaser, med i alt 5 francisturbiner. De er konfigert med 4 x 54 MW enheter, og én 133 MW-enhet. Siste utvidelse skjedde i 1982. 

Demningen er en betong gavitasjons-buedam, som er i alt 84-92 meter høy og 289 meter lang. Den skaper ***Aigle-reservoaret*** som er inntil 25 km langt, har et overflateareal på 7,5 km² (750 hektar) og et vannvolum på inntil 220 millioner m³.

## Se også
*Liste over verdens største vannkraftverk

## Referanser
Finlands Hypotekförening

**Finlands Hypotekförening** (finsk Suomen Hypoteekkiyhdistys) er en finsk bank, opprettet i 1860 som en av de første bankene i Storfyrstedømmet Finland. Bankens første sjef var konsul Otto Reinhold Frenckell (1860–1867), den kjente finske politikeren og økonomen Johan Vilhelm Snellman var i en årrekke sjef (1869–1881).

Finlands Hypotekförening utstedte Finlands første private obligasjoner i 1862 og i 1864 tok det opp sitt første lån i utlandet, fra M. A. V. Rothschild & Söhne, Frankfurt am Main, 3 millioner prøyssiske taler.

## Eksterne lenker
* Hypotekforeningens nettsted (finsk)
* The Mortgage Society of Finland, Yearly Report 2010 (PDF)
Donzère-Mondragon vannkraftverk

**Donzère-Mondragon vannkraftverk**, også kjent under navnet ***André Blondel*** eller ***Bollène*** (etter kommunen), er et vannkraftverk i Frankrike. Den er anlagt i departementet Drôme, i elva Rhône. Byggingen av kraftverket og demningene var ferdig i 1952. Installert vannkrafteffekt er 354 MW. Årsproduksjonen er 2,10 TWh.

## Se også
*Liste over verdens største vannkraftverk

## Eksterne lenker
* Hydropower & Dams in Europe 2011. Besøkt 17. januar 2012.
La Coche vannkraftverk

**La Coche vannkraftverk** er et vannkraftverk i Frankrike. Dette er et såkalt pumpekraftverk med to vannmagasiner – ett nedenfor og ett ovenfor kraftstasjonen i elva Isère, som er en bielv til Rhône. 
Anlegget ligger i kommunen Aigueblanche i departement Savoie, i de franske Alpene like sørøst for byen Albertville. Kraftanlegget og demningene ligger like ved skibyen Moutiers.

Byggingen av kraftverket og demningene var ferdig i 1975. Installert vannkrafteffekt er 285 MW, fordelt på 4 francisturbiner. Total effekt er potensielt 320 MW.

*Øvre reservoar skapes av ***La Coche-demningen*** (1975), som er 34 meter høy og 135 meter lang ringdemning som skaper et kunstig bekken med om lag 2 millioner m³ vannvolum. Bekkenet er på ca 275 x 475 meter.
* Nedre reservoar skapes av ***Aigueblanche-demningen*** (1954) i Isère-elva.

## Se også
*Liste over verdens største vannkraftverk

## Eksterne lenker
* Oversikt over demninger i Alpene  – Electricité de France. Besøkt 13. januar 2012.
Chastang-demningen

**Chastang-demningen** er en demning med vannkraftverk i Frankrike. Den er anlagt i elva Dordogne. Byggingen av kraftverket og demningen startet i 1947 og var ferdig i 1952. Installert vannkrafteffekt er 283 MW.

Demningen er en 85 meter høy gravitasjons-buedam i betong som skaper et reservoar i elven, hvor det kommer tilsig fra La Glane vannkraftverk som er tilknyttet en annen demning over reservoaret – Feyt-demningen i den venstre, svært korte sideelva La Glane. Den neste demningen nedenfor i Dordogne-elva er Argentat-demningen.

Reservoaret har et areal på 7,10 km² (710 hektar) og et volum på inntil 187 millioner m³.

Anlegget ligger i kommunen Saint-Martin-la-Méanne, sørøst i departementet Correze nær grensen til Cantal departement. Området er en del av Limousin-regionen. 

## Se også
*Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Bourg-les-Valence vannkraftverk

**Bourg-les-Valence vannkraftverk** er en demning med vannkraftverk i Frankrike. Den er anlagt i Drôme, ei sideelv til Rhône. Byggingen av kraftverket og demningen var ferdig i 1968. Installert vannkrafteffekt er 186 MW. Årsproduksjonen er 1,1 TWh elektrisk kraft,

Selve damanlegget er 25 meter høyt, og er en barriere i elva med sluser. 

## Se også
*Liste over verdens største vannkraftverk

## Referanser


## Eksterne lenker
* Hydropower & Dams in Europe 2011. Besøkt 17. januar 2012.
Hinchingbrooke School

**Hinchingbrooke School** er en stor engelsk skole som ligger i utkanten av Huntingdon i Cambridgeshire. Opprinnelig utgjorde de omliggende landområdene — inkludert hva som i dag er byen Huntingdon — skolens eiendommer. Det hevdes at byens navn «Huntingdon» har sin årsak i at eierne av skolen var kjent for sine storslåtte jaktselskaper. Det er fortsatt en gate med trær som leder fra begynnelsen av Hinchingbrooke House og ned mot byen. Skolen er i dag en enhetsskole.

## Historie
Hinchingbrooke School ble grunnlagt som *Huntingdon Grammar School* i 1565. Blant skolens kjente elever fra dens tidligste historie er Oliver Cromwell og Samuel Pepys.

På begynnelsen av 1900-tallet begynte skolen å tillate at også piker som elever, og ved 1960-tallet ble det tatt imot rundt 90 elever i året.

Den 1. september 1939 åpnet skolen en ny bygning ved Brampton Road — den samme dagen som den andre verdenskrigen brøt ut. I 1970 begynte skolen å ta imot elever med alle evner og ble snart en fullstendig enhetsskole. På samme tid endret skolens sitt navn og bygningen over flyttet til nye lokaliteter i Hinchingbrooke Park og det nyrenoverte Hinchingbrooke House.

I 1992 ble de tidligere Grammar School-bygningene stengt og skolen ble forent på et sted i Hinchingbrooke Park. Kort tid etter ble de eldre, «lavere skole»-bygningene hardt ødelagt av en storbrann og ble til sist revet. På dagens skole er det fire hus: Cromwell, Montagu, Pepys og Vesey. Hvert år konkurrer de fire husene for en «hus-cup» i både akademiske som sportslige konkurranser.

I 2006 ble Hinchingbrooke School også en idrettsskole.

Dagens rektor er Keith Nancekievill som kom til skolen fra Gosforth High School i 2003.

## Referanser


## Eksterne lenker
* Education study of sixth form (PDF), Villiers Park Educational Trust, juli 2008
Bort-les-Orgues-demningen

**Bort-les-Orgues-demningen** er en demning med vannkraftverk i Frankrike. Den er anlagt nesten øverst i elva Dordogne. Byggingen av kraftverket og demningen startet i 1942 og var ferdig i 1953. Installert vannkrafteffekt er 216 – 240 MW, fordelt på 4 turbiner. Årsproduksjonen av elektrisk kraft er om lag 310 GWh, grunnet den relativt beskjedne fallhøyden. 

Demningen er en 183 meter høy og 390 meter lang gravitasjons-buedam i betong som skaper et meget stort reservoar – ***Bort-les-Orgues-reservoaret***, hvor La Rhue vannkraftverk er tilknyttet en demning over reservoaret – Rhue-demningen i den lille sideelva Tialle. Reservoaret har et areal på 10,7 km² (1.070 hektar) og et volum på inntil 477 millioner m³.

Anlegget ligger helt nord i departementet Cantal på grensen til Correze departement. Området er en del av Auvergne-Rhône-Alpes-regionen. 

«Orgues» er navnet på en iøynefallende fjellformasjon på dette stedet.

## Se også
*Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Greifenstein vannkraftverk

**Greifenstein vannkraftverk** er en demning med vannkraftverk i Østerrike. Den er anlagt i Donau. Byggingen av kraftverket og demningen var ferdig i 1984. Installert vannkrafteffekt er 293 MW. Årlig produksjon fra anlegget er 1,72 TWh elektrisk kraft.

## Se også
*Liste over verdens største vannkraftverk

## Eksterne lenker
*
Mayrhofen vannkraftverk

**Mayrhofen vannkraftverk** er et vannkraftverk i Østerrike. Den er anlagt i Zemm, ei sideelv til Ziller. Byggingen av kraftverket og demningen startet i 1965 og var ferdig i 1977. Installert vannkrafteffekt er 345 MW. Årlig produksjon fra anlegget er 0,67 TWh elektrisk kraft. Dette er et såkalt pumpekraftverk med to vannmagasiner, et ovenfor og et nedenfor kraftstasjonen.

## Se også
*Liste over verdens største vannkraftverk
Rosshag vannkraftverk

**Rosshag vannkraftverk** er et vannkraftverk i Østerrike. Den er anlagt i Zemm / Ziller. Det er et såkalt pumpekraftverk med et øvre og et nedre vannmagasin. Byggingen av kraftverket og demningene startet i 1965 og var ferdig i 1972. Installert vannkrafteffekt er 231 MW. Årlig produksjon fra anlegget er 0,31 TWh elektrisk kraft.

## Se også
*Liste over verdens største vannkraftverk
Jochenstein vannkraftverk

**Jochenstein vannkraftverk** (tysk: *Kraftwerk Jochenstein*) er en demning med vannkraftverk i Donau på grensen mellom Østerrike og Tyskland.  Anlegget ble bygget ut 1952&ndash;1956. Installert vannkrafteffekt er 132 MW. Årlig produksjon fra anlegget er 0,85 TWh elektrisk kraft.

## Se også
*Liste over verdens største vannkraftverk
Yanbaru vannkraftverk

**Yanbaru vannkraftverk** er et vannkraftverk i Japan. Den er anlagt i Okinawa. Dette er et såkalt pumpekraftverk med øvre vannmagasin demmet opp, og med havetsom nedre vannmagasin. Returvannet er altså saltvann. Byggingen av kraftverket og demningen var ferdig i 1999. Installert vannkrafteffekt er 30 MW.

## Se også
*Liste over verdens største vannkraftverk

## Eksterne lenker
Porabka Zar vannkraftverk

**Porabka Zar vannkraftverk** er et vannkraftverk i Polen. Byggingen av kraftverket og demningene var ferdig i 1979. Installert vannkrafteffekt er 500 MW. Dette er et såkalt pumpekraftverk med et øvre og et nedre vannmagasin.

## Se også
*Liste over verdens største vannkraftverk

## Eksterne lenker
*
Wloclawek-demningen

**Wloclawek-demningen** er en demning med  et vannkraftverk i Polen. Den er anlagt i elva Wisla. Byggingen av kraftverket og demningen var ferdig i 1970. Installert vannkrafteffekt er 160 MW.

## Se også
*Liste over verdens største vannkraftverk

## Eksterne lenker
*
Letsi kraftverk

**Letsi kraftverk** er en demning med et vannkraftverk i Sverige. Den er anlagt i Lilla Luleälven i nordlige Sverige. Installert vannkrafteffekt er 440 MW. 

## Se også
*Liste over verdens største vannkraftverk
Trängslet

**Trängslet kraftverk** er en demning med et vannkraftverk i Sverige. Den er anlagt i Österdalälven i midtre Sverige. Byggingen av kraftverket og demningen var ferdig i 1960. Installert vannkrafteffekt er 330 MW.

Kraftverket eies av det finske energiselskapet Fortum Oy.

## Se også
*Liste over verdens største vannkraftverk

## Referanser
Olidan kraftverk

**Olidan kraftverk** (svensk: *Olidans kraftvärk*) er en demning med et vannkraftverk i Sverige. Den er anlagt i Göta älv i vestre Sverige, i nærheten av Trollhättan bysentrum, og arkitekt var Erik Josephson. Byggingen av kraftverket og demningen startet i 1909 og var ferdig i 1914. Installert vannkrafteffekt er 220 MW. Årlig produksjon fra anlegget er 1,26 TWh elektrisk kraft. 

## Se også
*Liste over verdens største vannkraftverk
Långå kraftverk

**Långå kraftverk** er et vannkraftverk i Sverige. Den er anlagt i elva Ljusnan i sentrale Sverige. Byggingen av kraftverket og demningene var ferdig i 1973. Installert vannkrafteffekt er 156 MW, fordelt på to anlegg:

*G1 – med 62 MW utbygs effekt, og
*G2 – med 94 MW utbygd effekt

Kraftverket eies av det finske energiselskapet Fortum Oy.

## Se også
*Liste over verdens største vannkraftverk

## Referanser
I kveld med YLVIS

***I kveld med YLVIS*** er et norsk talkshow med Bård Ylvisåker og Vegard Ylvisåker som gikk på TVNorge fra 2011 til 2016. Calle Hellevang-Larsen var sidekick i sesong 1, 3, 4 og 5. I sesong 2 ble han erstattet med David Batra grunnet forpliktelser med sitt program *[[20.00 med Raske Menn]]* på TV 2. Magnus Devold har også hatt faste innslag i programmet siden sesong 4. Talkshowet har hatt flere faste innslag i løpet av sesongene, blant annet *Hyss i Småland* og *Kan det brukes som vannski?*

Programmet hadde sendepause i 2015, men kom tilbake i 2016 med en direktesendt versjon, sesong 5. Siste episode av programmet ble sendt 19. mars 2016, og oppfølgeren, *[[Stories from Norway]]*, hadde premiere februar 2018.

Programmet fikk mye oppmerksomhet høsten 2013 etter at Ylvis fremførte den såkalte The Fox-sangen.

## Produksjon
Den første sesongen av *I kveld med Ylvis* ble produsert av Funkenhauser Productions, selskapet til Harald Eia og Bård Tufte Johansen. Våren 2012 opprettet Ylvis-brødrene produksjonsselskapet Concorde TV, og fra og med sesong 2 har vært produsert av dette selskapet. De tre første sesongene ble spilt inn på Riksscenen i Oslo med publikum tilstede. Høsten 2014 ble innspillingen av sesong 4 flyttet til Folketeateret ved Youngstorget for å møte billett-etterspørselen fra publikum i inn- og utland. Nytt i sesong 4 var at alle programmene ble sendt direkte, og for første gang ble showet også kringkastet utenfor Norge, på svenske Kanal 9.

## Seertall og mottakelse
;Seertall
Sesong en (2011) av talkshowet ble godt mottatt og premieren samlet  tv-seere, mens sesong 2 fikk  seere på premieren. Sesong tre satte premiererekord med  seere, godt hjulpet av suksessen med The Fox-sangen. 2016-sesongen begynte bra med 370 000, men etter det gikk tallene ganske mye ned og sesongen endte på et snitt på 254 000.

;Priser
* Komiprisen 2012 i klassen beste forestilling – TV/Film
* Komiprisen 2016 i klassen årets humorprogram

## Liste over sendinger

### Sesong 1

### Sesong 2

### Sesong 3
Calle Hellevang-Larsen vendte tilbake som brødrenes sidekick.

### Sesong 4

### Sesong 5

## Referanser
Jan Thoresen

**Jan Thoresen** er navnet til flere personer:

*Jan Thoresen (curlingspiller), norsk curlingspiller.
*Jan Thoresen (musiker), norsk musiker.
*Jan Thoresen (redaktør), norsk redaktør.
Verdenscupen i skiskyting 2011/12

**[[Verdenscupen i skiskyting]] 2011/12** startet den 30. november 2011 i Östersund (Sverige) og ble avsluttet den 18. mars 2012 i Khanty-Mansijsk (Russland). Totalt inngikk 26 individuelle øvelser, fire stafetter og tre mix-stafetter i verdenscupen, herunder verdensmesterskapet i Ruhpolding (Tyskland). Magdalena Neuner (Tyskland) og Martin Fourcade (Frankrike) vant verdenscupen sammenlagt, førstnevnte for tredje gang.

Noen regelendringer ble iverksatt for sesongen: Strykingen av resultater, som hadde blitt avskaffet året før, ble gjeninnført. Hver utøver får nå strøket de to dårligste resultatene ved beregningen av sammenlagtcupen etter sesongslutt (mot strykingen av de *tre* dårligste resultater frem til 2010). I&nbsp;enkeltdisiplin-cupene ble ikke strykingen gjeninnført.

Nytt av året var også at mix-stafettene inngår i beregningen av nasjonscupen: Halvparten av poengene godskrives damene og halvparten herrene.

Kjente utøvere som la opp etter sesongen, var Helena Ekholm (Sverige) og cupvinneren Magdalena Neuner.

## Kalender

## Øvelser og enkeltresultater
### Kvinner

### Menn

### Miksstafetter

## Verdenscupen sammenlagt, kvinner
### Totalt

### Normaldistanse

### Sprint

### Jaktstart

### Fellesstart

### Stafett

### Nasjon

## Verdenscupen sammenlagt, menn
### Totalt

### Normaldistanse

### Sprint

### Jaktstart

### Fellesstart

### Stafett

### Nasjon

## Verdenscupen sammenlagt, miksstafett

## Fotnoter


## Kilder
*Race Calendar, Biathlon 2011/12, Men hos Skisport365.com
*Race Calendar, Biathlon 2011/12, Women hos Skisport365.com
*WINTERSPORT CHARTS WELTCUP (WORLD CUP) BIATHLON 2012 hos Wintersport-charts.info
Arvid Heiberg

**Arvid Heiberg** (født 1937) er en norsk lege og professor i medisin, mest kjent for  studier innen sosialmedisinsk genetikk og veiledning til familier med arvelige sykdommer.

Han er cand.med. 1962 og dr.med. 1975 på en avhandling om kolesterol kan arves. Han ble landets første heltidsansatte innen medisinsk genetikk i arbeidet ved Oslo Helseråd fra 1976, var ved Frambu helsesenter for sjeldne funksjonshemninger 1985–96, ble overlege ved nyåpnet avdeling for medisinsk genetikk ved Rikshospitalet i 1996 og har fra 2002 vært  professor II ved Universitetet i Bergen.

I Store norske leksikon er han fagansvarlig for emnet medisin.

Han var gift med Astrid Nøklebye Heiberg (1936–2020) og sønn av Edvard Heiberg (1911–2000) som var generaldirektør i NSB.

## Utmerkelser
* Mångbergs Pris (Sverige) 1993 for å ha laget metodikk for familier som sliter med kronisk sykdom
* St. Olavs Orden, kommandør 2003  «for sin innsats for å fremskaffe, formidle og anvende kunnskap om sjeldne genetiske tilstander».

## Bibliografi
* 

## Se også
* Slekten Heiberg

## Referanser
Blues Hit Me (album)

***Blues Hit Me*** er et musikkalbum med Hungry John og Bergen Blues Band, utgitt i 1983.

## Sporliste

# «Love Me a Day, Leave Me a Night» (John Magnar Bernes)
# «Fasten Your Seatbelt, Babe» (John Magnar Bernes)
# «The Blues Is Like a Fever» (John Magnar Bernes/Rune Rønning)
# «Shuffle» (Ole Thomsen)
# «Trouble» (John Magnar Bernes)
# «Blues Hit Me» (John Magnar Bernes)
# «I Can Do It Tomorrow» (John Magnar Bernes)
# «Lazy» (John Magnar Bernes)
# «Busy Bee» (John Magnar Bernes/Ole Thomsen)
# «Night Jazz» (John Magnar Bernes)
# «So Many Bridges» (John Magnar Bernes)
## Medvirkende
### Bergen Blues Band
* Hungry John – sang, munnspill, arrangementer
* Willy Korneliussen – trommer
* Ole Thomsen – gitarer, blåsearrangement
* Atle Mjørlaug – bass
### Øvrige
* Zoltan Vince – saksofon
* Per Jørgensen – kornet, bakgrunnvokal
* Jan Erik Kongshaug – produsent, tekniker 
* Per Nybø – coverfoto
* Joakim - coverdesign 
## Eksterne lenker
* Blues Hit Me
Sovjetskij

**Sovjetskij** er navn på flere steder i den tidligere Sovjetunionen:

*Sovjetskij (Leningrad oblast) – en by i Leningrad oblast i Russland
*Sovjetskij (Khanty-Mansia) – en by i Khanty-Mansia i Russland
*Sovjetskij (Mari El) – en bymessig bosetning i republikken Mari El i Russland
*Sovjetskij (Kirgisistan) – en by i Kirgisistan

## Se også
*Sovjetsk
*Sovjet
Paul Peter Wilhelm Breder

**Paul Peter Vilhelm Breder** (født 10. april 1816 i Fredrikshald, død 15. januar 1890 i Drammen) var en norsk embedsmann, jurist og politiker. Breder tok juridisk eksamen i 1840. Fra 1854 til 1858 var han Amtmann i Nordland amt, fra 1858 til 1882 Amtmann i Buskerud amt og fra 1882 tollkasserer i Drammen. Fra 1857 til 1858 representerte Breder Nordlands amt på Stortinget.

Breder ble utnevnt til kommandør av 1. klasse av St. Olavs Orden den 4. september 1873. Han var også kommandør av Dannebrogsordenen.

## Referanser


## Eksterne lenker
* 
*  Tallak Lindstøl: *Stortinget og statsrådet*, 1814-1914. B. 1 D. 1 : Biografier A-K, side 125, digital utgave
Kultureliten

***Kultureliten*** er et begrep som tradisjonelt henspiller på personer som på grunn av visse egenskaper, privilegier eller maktposisjoner i kultursfæren utgjør en egen samfunnsgruppe som anseendemessig står over andre. I *bohemtiden*, mot slutten av 1800-tallet, ble miljøet som frekventerte i og rundt Grand Café gjerne assosiert med kultureliten i Norge. Kretsen ble anført av personligheter fra dannelsesborgerskapet som Henrik Ibsen, Christian Krohg og Julius Fritzner.

## Den nye kultureliten
I Norge ble begrepet (re-)lansert og aktualisert av Dagbladet høsten 2010. Dagbladet hevdet at dette var en morsom, innflytelsesrik og mannsdominert gruppe som satte dagsorden ved å invitere hverandre til tv-program og avisspalter. Harald Eia, Aslak Nore, Magnus Rønningen, Asbjørn Slettemark, Tore Sagen, Steinar Sagen, Thomas Seltzer og Fredrik Skavlan ble trukket fram som sentrale aktører i nettverket.

Det ble hevdet at nettverket, med forgreininger til både media, forlagsbransje, politikk, musikk, samfunnsdebatt, og kongehus, ble bygd på gjensidig utbytte, taktikk, synlighet og kredibilitet. Mer konkret ble det hevdet at nettverksbyggingen fant sted gjennom ivrig og bevisst Twitter-bruk, stadige intervjuer og ansettelser av hverandre, samt at aktørene bedrev gjensidige forsvar i offentlige debatter.

## Annen bruk og debatt om begrepet
Også i årene før begrepet ble aktualisert av Dagbladet høsten 2010 hadde det i mediene foregått en debatt om elitebegrepet, men da hadde «kultureliten» ofte en mer vag og annerledes definisjon. Man diskuterte sågar hvorvidt det i det hele tatt eksisterte noe som kan kalles for en «kulturelite», eller ikke.

## Referanser
Low Level Bridge (Edmonton)

**Low Level Bridge** er en bro som krysser elven North Saskatchewan i Edmonton, Alberta, Canada. Da den ble fullført i 1900 var den første broen i Edmonton over North Saskatchewan. Det ble lagt et jernbanespor i 1902 for å betjene Canadian Northern Railway. Etter byggingen av High Level Bridge i 1913 kom navnet Low Level Bridge i bruk. I 1948 ble det bygget et ekstra spenn og jernbanesporet ble etter hvert fjernet.

## Referanser


## Eksterne lenker
* 
* Low Level Bridge hos Structurae
IUPAP

**International Union of Pure and Applied Physics** (**IUPAP**) er en av de internasjonale vitenskapsunionene som er organisert under den Internasjonale vitenskapsunion (International Science Council) i Paris. IUPAP er en internasjonal ikke-statlig organisasjon som arbeider for å fremme utviklingen av fysikk, bidra til internasjonalt samarbeid innen fysikk og for å bidra til bruken av fysikk for å løse utfordringer menneskeheten står overfor.

## Historie
IUPAP ble etablert i Brussel i 1922 av 13 medlemsland, deriblant Norge. Året etter ble den første generalforsamlingen holdt i Paris.

Siden da har IUPAP vokst til en organisasjon med 60 medlemsland.

## Organisering
Det høyeste organet i IUPAP er generalforsamlingen som normalt avholdes hvert 3. år. Det styrende organet mellom generalforsamlingene er Rådet som overser organisasjonens virke som for det meste vært utført av permanente kommisjoner som har ansvar for ulike fagområder i fysikk. I tillegg er det arbeidsgrupper som arbeider med ulike tema i fysikk i en periode på 3 til 6 år.

## Norsk deltakelse
Etter generalforsamlingen i London 2. november – 4. november 2011 er Norge representert med tre representanter i IUPAP sine kommisjoner for perioden 2011-2014.

*Alex Hansen ved NTNU er visepresident i Rådet og leder for Kommisjonen for beregningsfysikk.
*Bodil Holst ved UiB er medlem av Kommisjonen for symboler, enheter, atomistisk masse og fundamentale konstanter.
*Yuri Galperin ved UiO er medlem av Kommisjonen for kvanteelektronikk.  

## Referanser


## Eksterne lenker
* IUPAP
Hans Hagerup de Gyldenpalm

**Hans Hagerup de Gyldenpalm** (født som *Hans Hagerup*; 1717–1781)var norsk embetsmann. Hans far var biskop Eiler Hagerup d.e.. Sytten år gammel ble han ansatt som lærer ved Trondheim katedralskole, og året etter ble han konrektor samme sted. I 1743 ble han viseamtmann i Nordland amt, og fra 1751 til 1767 var han amtmann i Nordland amt. Fra 1767 til 1781 var han stiftsamtmann i Kristiansand og amtmann i Nedenes amt. Etter sin død ble han den 23. februar 1781 adlet med navnet de Gyldenpalm, noe som også gjorde hans barn og etterkommere adelige.

Denne grenen av familien døde ut på mannssiden med Gyldenpalms sønnesønn, diplomaten Andreas Dedekam Hagerup Gyldenpalm (1777–1832.

## Referanser


## Litteratur
* Bernt Moe: «Familien Gyldenpalm», *Tidsskrift for den norske Personalhistorie*, 1. hefte, Christiania 1840, side 63 ff
* A. Thiset og P.L. Wittrup: *Nyt dansk Adelslexikon*, København 1904
Ove Sørensen Schjelderup

**Ove Sørensen Schjelderup** (født 1674 i Trondheim, død 1756) var en norsk embedsmann.

Han var sønn av Anna Schjelderup (1627–1701) Søren Hansen (c. 1623–79) som var prest i Trondheim. Morfaren var Peder Jenssøn Schjelderup. Ove giftet seg i 1715 med Kirsten Hansdatter Munch (–1759), datter av Hans Munch som var biskop i Christiania.

Etter studier ved Københavns Universitet ble han  i 1697  prokurator i den Dansk-Norske Høyesterett. 
## Amtmann i nord
Fra 1704 til 1751 var han amtmann i Nordland Amt, som den gangen også omfattet Senjen og Tromsø fogderi. Schjelderup bestyrte sitt store embetsdistrikt dels fra Storfosen gods på Storfosna i Ørland, ved innløpet til Trondheimsfjorden, som han eide fra 1704, dels fra embetsgården Inndyr i Gildeskål. Han var svært aktiv og fikk i stand en regulering av jektetrafikken i Nordland som tildels beskyttet jekteeierne i handelen med oppkjøpere i Bergen. Disse var beskrevet i "Jekteartiklene", utgitt den 6. mars 1739. I 1750 utga han i Stockholm en beskrivelse av Moskenesstraumen i Lofoten (tysk utg. 1752). Ellers forfattet han mange dokument.

Schjelderup ble ifølge Store norske leksikon  utnevnt til diverse rangklasser, først den rent honorære  kanselliråd i 1714, dernest justisråd i 1719,  den rent honorære etatsråd i 1731, og fra 1749 konferensråd, inntil han pensjonerte seg i 1751.
## Utgivelser
**Utdrag af Amtmannens och Stats-Rådets i Norge Herr Åke Schelderups beskrifning öfver Norska Mahlströmmen*, 1750.
## Noter

## Referanser
Det parlamentariske råd

**Det parlamentariske råd** (tysk: *Parlamentarischer Rat*) var et politisk organ etablert i 1948 av de elleve ministerpresidentene i Vest-Tyskland. Rådet ble opprettet for å vedta en ny grunnlov for Forbundsrepublikken Tyskland, som foreløpig kun dekket territoriet kalt Vest-Tyskland. Grundgesetz ble vedtatt med virkning fra 23. mai 1949. Etter Tysklands gjenforening gjelder denne grunnloven for hele landet. 
   
## Historie
Rådet ble opprettet etter anbefaling av de tre vestlige okkupasjonsmaktene etter den andre verdenskrigen, Frankrike, Storbritannia og USA og besto av medlemmer av delstatsparlamentene. 

Det var parlamentarikere fra delstatene i vestmaktenes okkupasjonssoner som deltok i arbeidet med ny grunnlov. Den ble dermed ikke diskutert av en egen grunnlovsgivende forsamling, noe som i såfall skulle ha omfattet hele Tyskland. Grunnloven ble heller ikke omtalt som en konstitusjon med kun som Grundgesetz, tysk for grunnlov.

Som grunnlag for rådets behandling forelå Frankfurtdokumentene som på Rittersturzkonferansen hadde ført til Koblenzbeslutningene og i tillegg dokumenter fra forfatningskonventet på Herrenchiemsee. Grundgesetz skulle bare virke foreløpig, i påvente av en gjenforening av det daværende Vest-Tyskland med blant annet østsonen, det senere DDR. 

Rådets første møte ble lagt til Koenigmuseet i Bonn 1. september 1948, hvor Konrad Adenauer ble valgt til rådets president. 

Parlamentarisk råd vedtok 8. mai 1949 med 53 mot 12 stemmer teksten til Grundgesetz. De tre vestlige militærguvernørene ga 12. mai samme år sine samtykker til forslaget. 

Ratifiseringen av Grundgesetz foregikk i de tyske delstatene i perioden 18. til 21. mai 1949. Bayern stemte imot Grundgesetz, men aksepterte at den hadde gyldighet også for dem, da flere enn 2/3 av delstatene hadde stemt for.

Grundgesetz ble kunngjort 23. mai 1949 og gjaldt da i Vest-Tyskland med unntak for Saarland, som først ble en del av Forbundsrepublikken Tyskland i januar 1957. Grundgesetz inneholdt visse særregler for Vest-Berlin.

Parlamentarisk råd oppløste seg selv under forberedelsene til de første valgene til Forbundsdagen. 

## Referanser


## Se også
* Tysklands politiske system.

## Eksterne lenker
* Bundeszentrale für politische Bildung
Knud Ovessøn Gjedde

**Knud Ovesen Gjedde til Vadskærgaard** (død ca. 1708) var en dansk-norsk embedsmann som var amtmann i Nordland og Finnmark i 1670-årene. Familienavnet skrevet *Gjedde* er en moderne skriveform, ettersom det i samtiden skrevet *Giedde* eller *Gedde*.

## Oppvekst
Knud var sønn av Ove Gjedde (1594–1660) og Dorthe Knudsdatter Urne (1600–1667). 

Faren var dansk lensherre i Norge fra han giftet seg i 1622, til 1660.  Akkurat når og hvor Knud er født og oppvokst er ikke kjent.  Men i 1651 ble Knud opptatt (immatrikulert) ved en skole i italienske Siena, da han neppe var under femten år, så han må ha vært født før 1635.  I 1630-årene var faren lensherre i Brunla len og sjef ved Kongsberg Sølvverk, så kanskje Knud var herfra.

## Jobb for kongen
Etter reisingen i Europa ble han hoffjunker i 1655, en jobbtittel man gir til adelige når de arbeider ved hoffet. Så var han noen år i det militære, 1657–1659 som rittmester ved kongens «livregiment» (Den Kongelige Livgarde) under Karl Gustav-krigene, da faren (Ove) satt fengslet på Malmøhus.  I 1658 hadde han vært utnevnt til «oberstvaktmester» ved det «Søndenfjeldske Armee», som holdt til i sørlige deler av dagens Norge. Fra 1659 var han major i Norge og i 1661 med på å signere en suverensakt (Enevoldsarveregjeringsakten).

## Amtmann i Norge
Fra 1669 til 1686 var Knud Gedde den første amtmann i Nordlandenes amt, som den gangen også omfattet Senjen og Tromsø fogderi. I tillegg var han amtmann i Vardøhus Amt 1680–82 inntil kontrollen ble lagt til Bergen.
:Liste over Nordlands fylkesmenn
:liste over Finnmarks fylkesmenn
Han bodde i «amtmannsgården» på Bodøgård som er et par kilometer sør for dagens by Bodø.

## Tilbake i Danmark
Han hadde i 1678 blitt kanselliråd.  Etter årene nordpå flyttet han til Danmark og ble amtmann i Silkeborg amt og i Mariager amt.  

Knud var gift først med Ide Bjelke (1644–1665) fra Christiania (dagens Oslo). Hun var datter av Ove Bjelke. Så giftet han seg i 1671  med Lene Kaas (1653–1720) som han fikk mange barn med.

Han kjøpte Vadskjærgaard i Skodborg Herred, men mistet det i 1697, så han gikk hen og kjøpte seg Hastrup Hovedgård i Thyregod, som i 1706 ble solgt til Knuds førstefødte sønn med Lene, som var Fredrik Christian Gjedde (1671–1733).

## Referanser
Gaddi

**Gaddi** er en indisk trone, autoritetstegn og del av de fyrstelige insignier i de historiske fyrstestatene på det indiske subkontinent. I utvidet forstand utviklet gaddi seg også til å vise til fyrsteinstitusjonen og -gjerningen.

Gaddien kan bestå av en bomullsfylt pute, eventuelt i kombinasjon med et lavt sete, slik at fyrsten sitter høyere enn medlemmene av hoffet som omgir ham. Gaddien kunne også være utformet som stol i tre, stein eller metall. I noen fyrstestater fantes det rikt utstyrte tronstoler i edelt metall. Britene tillot som suzeren makt ikke herskerne av fyrstestatene å benytte betegnelsen trone, da dette kunne gi inntrykk av at fyrstene var suverene herskere.

## Referanser
Yoduk Story

:*[[Yodok (andre betydninger)|Yodok]] har flere betydninger*
**Yoduk Story** er en koreansk musikal, regissert av Jung Sung-san, fra 2006. Musikalen forteller historien til fem fanger og en fangevokter som har flyktet fra Nord-Korea og leirsystemet Kwalliso, der det antas at over 200.000 nordkoreanere sitter fanget, mange uten lov og dom, under svært harde forhold. Alle sammen har for kortere eller lengre perioder sittet i samme fangeleir, Yodok, derav navnet på musikalen. Regissør og manusforfatter Jung satt selv aldri i leirsystemet og måtte derfor basere seg på andre flyktningers historier, deriblant Kang Chol-hwan. Jung flyktet til Sør-Korea i 1994 og fikk i 2002 fikk han vite at hans far hadde blitt offentlig steinet. Reaksjonen på dette gjorde at han tok initiativ til musikalen. Han fikk flere drapstrussler under arbeidet med musikalen, og møtte også politisk press for å gjøre endringer i manuset. Han satte en av sine egne nyrer i pant for 20.000 USD, etter at de opprinnelige støttespillerne trakk sin finansielle støtte.

## Eksterne lenker
* Yoduk Story
* Anti-Socialist Realism John Feffer, *Foreign Policy in Focus,* 17. november 2006
Bhagwan Rao av Datia

**Bhagwan Rao av Datia** var grunnlegger av staten Datia i India. Han hersket fra 1626 til sin død i 1640.

Bhagwan Rao var nest eldste sønn av Bir Sing av staten Orchha i regionen Bundelkhand (i dag en del av delstaten Madhya Pradesh). Familien var rajputer og tilhørte bundela-klanen. I 1626 fikk Bhagwan Rao ved arveoppgjør områder rundt byen Datia. Dette ble utgangspunktet for statsdannelsen hans etterkommere hersket over til 1948, da staten gikk inn i unionen Vindhya Pradesh. Han gjorde krigstjeneste for Mogulriket både før og etter at han fikk kontroll over Datia. Tjenestene ble belønnet med ytterligere land.

Bhagwan Rao ble ved sin død i 1640 etterfulgt av sin sønn Subhakaran.

## Referanser


## Kilder
*Henige, David: *Princely States of India: A Guide to Chronology and Rulers*, Bangkok: Orchid Press, 2004
*''Imperial Gazetteer of India'' , bind 11, Oxford: Clarendon Press, 1908, s. 195–196
*Playne, Somerset «The State of Datia», i *Indian States. A Biographical, Historical, and Administrative Survey*, opprinnelig utgitt i London 1922, nytt opptrykk New Delhi: Asian Educational Services, 2006, s. 272–280. ISBN 81-206-1965-X
Ola Bjerkaas

**Ola Bjerkaas** (født 25. november 1952) er en norsk embedsmann og politiker. Fra 2007 til 1. november 2009 var Bjerkaas fungerende fylkesmann i Nordland for Hill-Marta Solberg.

## Referanser
Calle Halfvarsson

**Carl-Christian «Calle» Halfvarsson** (født 1989 i Sågmyra) er en svensk langrennsløper som slo gjennom i internasjonalt langrenn i verdenscupåpningen på Sjusjøen den 19. november 2011 med en 4.-plass i 15&nbsp;km fristil.

I VM 2013 i Val di Fiemme gikk Halfvarsson fjerde etappe på det svenske laget som tok sølv på 4 x 10 km stafett.

I VM 2015 i Falun gikk Halfvarsson fjerde etappe på det svenske laget som tok sølv på 4 x 10 km stafett.

Under Vinter-OL 2022 i Beijing, ble han nummer 26 på 15 kilometer klassisk intervallstart.

Calle Halvorsen ble nummer 2 på 12 km jaktstart under Toppidrettsveka i Granåsen 2024.

### Sammenlagtplasseringer i verdenscupen

## Referanser


## Eksterne lenker
* 
*
Dalpat Rao av Datia

**Dalpat Rao av Datia** var fra 1679 til 1707 hersker over staten Datia i India. Han var sønn av Subhakaran og sønnesønn av Bhagwan Rao, statens grunnlegger. Dalpat Rao ble etterfulgt på tronen av sin sønn Ram Chandra.

## Referanser
Subhakaran av Datia

**Subhakaran av Datia** var fra 1640 til 1679 hersker over staten Datia i India. Han var sønn av statens grunnlegger Bhagwan Rao og etterfulgte sin far på tronen. Subhakaran støttet mogulriket og kjempet på Aurangzebs side i arvefølgestriden som fulgte etter stormogul Shah Jahans død i 1666. Han lå også i strid med marathaene.

Subhakaran ble som hersker etterfulgt av sin sønn Dalpat Rao.

## Referanser


## Eksterne lenker
* ''Imperial Gazetteer of India'', bind 11, Oxford: Clarendon Press, 1908, s. 195–196
Tromsø amt

**Tromsø amt** var et norsk amt som ble opprettet i 1866 ved at Senjen og Tromsø fogderi ble skilt ut fra Finmarkens amt og dannet et eget amt. Amtmannen var også stiftamtmann for Tromsø stiftamt, med ansvar for stiftsdreksjonen i Tromsø amt, Finnmarkens amt og Nordlands amt.

Amtet ble første gang eget valgdistrikt ved Stortingsvalget 1868.

Inntil 1844 lå Nordlands amt og Finmarkens amt under Trondhjems stiftamt når det gjaldt stiftsdireksjonen. I 1844 ble Anton Theodor Harris utnevnt til amtmann over Finmarkens amt, og ble da også stiftamtmann for det nylig opprettete Tromsø stiftamt med ansvar for stiftsdireksjonen i Nordlands amt og Finmarkens amt. Amtmannen over Finmarkens amt hadde hatt sitt sette i Tromsø siden ca.1814. før dette var det Altagård som var sette for amtmannen. 

I 1858 ble Mathias Bonsach Krogh Nannestad amtmann for Finmarkens amt, med sette i Tromsø, og 8. januar 1866 ble Senjen og Tromsø fogderi utskilt fra Finmarkens amt og Nannestad fortsatte som amtmann for Tromsø amt til 1869. også med ansvar for stiftsdireksjonen for de tre nordligste amtene.

I 1874 ble befolkningens etnisitet og språk beskrevet slik: *Amtets fastboende Indvaadere bestaar af Nordmænd, Kvæner og Lapper. I den vestlige Del af Amtet til og med Karlsø og Balsfjordens Herreder bestaar Hovedbefolkningen af Nordmænd, medens den i de østligere Herreder væsentlig er lappisk og kvænsk. I sistnævnte Strøg er kvænsk det almindelige Talesprog, selv blandt de derboende Nordmænd**.*

Tromsø amt fikk navnet Troms fylke i 1918.

## Se også
* Liste over Troms' fylkesmenn, inklusive amtmenn

## Referanser


## Litteratur
* Stiftamtmenn, amtmenn og fylkesmenn 1814–1994 - regjeringen.no

## Eksterne lenker
* Kart over det nordlige Norge, eller Tromsö stift, indbefattende, Amter: Nordland og Finmarken. Fogderier: 1. Helgeland, 2. Salten, 3. Lofoten, Vesteraalen og Andenæs, 4. Tromsen og Senjen, 5. Alten, 6. Hammerfæst, 7. Ost Finmarken. (1849) Kartverket
Guman Singh av Datia

**Guman Singh av Datia** var fra 1730 til 1736 hersker over staten Datia i India. Han var sønn av Ram Singh av Datia. Da Guman Singh døde i 1736 ble det strid om arvefølgen. Saken ble løst av maharajaen av Orchha, som utpekte Indrajit, oldebarn av Ram Chandra, til etterfølger.

## Referanser
Ram Chandra av Datia

**Ram Chandra av Datia** var fra 1707 til 1728 hersker over staten Datia i India. Han var sønn av Dalpat Rao og var den fjerde hersker over staten Datia. Ram Chandra ble etterfulgt av sin sønn Ram Singh.

## Referanser
Shatrujit av Datia

**Shatrujit av Datia** var fra 1762 til 1801 hersker over staten Datia i India. Han hadde tittelen raja. Shatrujit var sønn av raja Indrajit og ble etterfulgt på *[[Gaddi|gaddien]]* av sin sønn Parikshit.

Raja Shatrujit støttet herskeren i nabostaten Orchha i kampen mot en tronrival. Som belønning for å ha drevet pretendenten ut, fikk Shatrujit 17 landsbyer i belønning. 

## Referanser
Ram Singh av Datia

**Ram Singh av Datia** var fra 1728 til 1730 hersker over staten Datia i India. Han var sønn av Ram Chandra og ble etterfulgt av sin sønn Guman Singh. 

## Referanser
Indrajit av Datia

**Indrajit av Datia** var fra 1736 til 1762 hersker over staten Datia i India. Han var  oldebarn av Ram Chandra og etterfulgte Guman Singh på *[[Gaddi|gaddien]]* etter en arvefølgestrid, som ble løst av maharajaen av Orchha. Indrajit fikk i 1760 tittelen raja av mogulkeiser Shah Alam II, som i det året avla besøk i Bundelkhand.  Tittelen var arvelig. Indrajit måtte forsvare sin stat mot angrep fra marathaene. Raja Indrajit ble etter sin død i 1762 etterfulgt av sin sønn Shatrujit.

## Referanser
Parikshit av Datia

**Parikshit av Datia** var fra 1801 til 1839 hersker over staten Datia i India. Han hadde tittelen raja. Parikshit var sønn av raja Shatrujit.

Raja Parikshit undertegnet i 1804 en allianse- og vennskapstraktat med Det britiske ostindiske kompani. Dette markerte starten på perioden da Datia ble en vasallstat under britene. Warren Hastings besøkte raja Parikshit i 1818. Samtidig fikk Datia utvidet sitt territorium med distriktet Indargarh.

Raja Parikshit hadde ingen arving og adopterte derfor i 1826 Vijai Bahadur. Adopsjonen ble godkjent av britene, men ble ikke akseptert av stormennene i Baroni, som var direkte etterkommere etter statens grunnlegger Bhagwan Rao. Tross dette etterfulgte Vijai Bahadur raja Parikshit på gaddien i 1839.

## Referanser
Nendaz vannkraftverk

**Nendaz vannkraftverk**, er et sveitsisk vannkraftverk med en installert produksjonskapasitet på 408 MW. Vassdraget som utnyttes er elva Dixence, en sideelv til Rhône. Anlegget ligger i kantonen Valais, helt sørvest i Sveits. 

Reservoarmagasinet som gir vannfall til kraftstasjonen er demningen ved Grand Dixence. Det er installert i alt 12 turbiner, og fallhøyden er 1.008 meter. Årsproduksjonen er om lag 300 GWh elektrisk kraft. 

## Se også
*Liste over verdens største vannkraftverk
Riddes vannkraftverk

** Riddes vannkraftverk**, er et sveitsisk vannkraftverk med en installert produksjonskapasitet på 225 MW. Vassdraget som utnyttes er en sideelv til Rhône. Demningen ved Mauvoisin leverer fallenergi til kraftstasjonen. Årsproduksjonen er om lag 600 GWh elektrisk kraft.

## Se også
*Liste over verdens største vannkraftverk
Mapragg vannkraftverk

** Mapragg vannkraftverk**, er et sveitsisk vannkraftverk med en installert produksjonskapasitet på 370 MW. Vassdraget som utnyttes er den lille elva Mapragg.

Det er et såkalt pumpekraftverk med et øvre vannmagasin og et nedre. Anlegget stod ferdig i 1977.

## Se også
*Liste over verdens største vannkraftverk
Keipen (Haram)

**Keipen** er en mindre topp nær Storfjellet i Haram kommune i Møre og Romsdal. Toppen har en høyde på 916 meter over havet. Ved foten av fjellet ligger på den ene siden Samfjorden, og på den andre Vatnefjorden. På vei opp til Keipen er det et rikt planteliv.

Store steinheller stående på høykant og løse steiner er beskrevet av presten Hans Strøm i *Beskrivelse over Søndmør*. Strøm besteg fjellet i september 1756.


Fil:Kjeipen3.jpg|Keipen 916 moh sett fra nord. 
Fil:Kjeipen2.jpg|Steinrøysertopper i fortsettelsen av ryggen opp mot Keipen. Fjørtofta i bakgrunnen


## Referanser




## Eksterne lenker
*